अफरीदी को कप्तानी की गारंटी नहीं : बट  
पीसीबी के अध्यक्ष एजाज बट ने कहा कि शाहिद अफरीदी को इस बात की कोई गारंटी नहीं दी गई है कि वह आगे भी वनडे टीम के कप्तान बने रहेंगे।
पाकिस्तान क्रिकेट बोर्ड के अध्यक्ष एजाज बट ने कहा कि शाहिद अफरीदी को इस बात की कोई गारंटी नहीं दी गई है कि वह आगे भी वनडे टीम के कप्तान बने रहेंगे। बट ने एक टीवी चैनल से कहा, शाहिद अफरीदी को आयरलैंड के खिलाफ आगामी एकदिसीय अंतरराष्ट्रीय मैचों में कप्तानी का कोई आश्वासन नहीं दिया गया है।  उनकी इस टिप्पणी के तुरंत बाद ही यह बहस छिड़ गई कि अफरीदी का वेस्टइंडीज दौरे में टीम प्रबंधन में मतभेद संबंधी बयान क्या उन्हें बड़ी परेशानी में डाल सकता है। अफरीदी ने वेस्टइंडीज से लौटने के तुरंत बाद यह टिप्पणी की थी, जिसके लिए उन्हें नोटिस भेजा गया था।  वैसे इससे पहले मीडिया रिपोर्टों में कहा गया था कि अफरीदी ने अमेरिका रवाना होने से पहले बट से बात करके आयरलैंड के खिलाफ दो मैचों के लिए उपलब्ध रहने की पुष्टि की थी।